gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6194, del 28-01-2010 (2009/14157)

Notificació de la sentència dictada en el judici verbal número 001079/2008.
---------------------------------------------------------------------------

### Dades del document

Número de DOGV
:   6194

Data del DOGV
:   28-01-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2009/14581


Data del document
:   11-11-2009

Organisme emissor
:   Jutjat de Primera Instància Número 2 de Torrevieja

Tipus de document
:   Edicte

Notificació de la sentència dictada en el judici verbal número 001079/2008. [2009/14215]  
En el judici a què es fa referència s'ha dictat la resolució que literalment és com segueix:   
«Sentència núm. 428/2008  
Procediment: Judici verbal 1079/2008  
Matèria: reclamació de despeses de comunitat   
Demandant: Comunitat de Propietaris de l'edifici Marisa  
Procurador: Vicente Giménez Viudes  
Lletrat: Vicente Costa Morales   
Demandat: José Antonio Montesinos Pérez, en rebel·lia.   
En nom del rei, el magistrat Jesús Alemany Eguidazu   
Dispositiva   
Estime parcialment la demanda, i en virtut d'això:   
Primer. Condemne José Antonio Montesinos Pérez a pagar a la Comunitat de Propietaris de l'edifici Marisa les despeses de comunitat per un import de mil set-cents noranta-sis euros amb setanta-vuit cèntims (1796,78 €) més l'interés moratori legal calculat segons que s'explica en el fonament tercer.   
Segon. No pertoca fer un pronunciament especial respecte de les costes processals.   
Notifiqueu aquesta resolució a les parts , i indiqueu-los que no és ferma i s'hi pot interposar un recurs d'apel·lació, del qual coneixerà l'Audiència Provincial d'Alacant, secció novena, amb seu a Elx. Si pertoca, el recurs d'apel·lació s'ha de preparar davant d'aquest tribunal, dins del termini de cinc dies comptador des de l'endemà de la notificació. Per imperatiu de l'article 449.4 de la Llei d'Enjudiciament Civil no s'admetrà al condemnat el recurs si, en preparar-lo, no acredita tindre satisfeta o consignada la quantitat líquida a què fa referència la sentència condemnatòria.  
Arxiveu l'original d'aquesta resolució en el llibre de sentències i uniu-ne una testimoniança literal a les actuacions corresponents.   
Aquesta és la meua sentència que, jutjant definitivament, pronuncie, mane i firme».  
La sentència anterior va ser llegida i publicada pel jutge que la subscriu mentre celebrava audiència pública en el dia de la data; de la qual cosa, com a secretària d'aquest jutjat, done fe.   
Atés que es desconeix el domicili o la residència actuals de la part demandada, mitjançant la provisió del dia de hui, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte per a portar a efecte la diligència de notificació de sentència.  
Torrevieja, 11 de novembre de 2009.- La secretària judicial: Purificación Guillamón Ayala.
Diari Oficial de la Generalitat Valenciana


Sumari del DOGV 6389, del 03-11-2010 (2010/11341)

RESOLUCIÓ de 18 d'octubre de 2010, de la Direcció General de Recursos Humans de l'Agència Valenciana de Salut, per la qual cita a comparéixer en la via jurisdiccional les persones interessades en el procediment abreviat número 152/2010.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6389

Data del DOGV
:   03-11-2010

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2010/11195


Data del document
:   18-10-2010

Organisme emissor
:   Conselleria de Sanitat

Tipus de document
:   Resolució

RESOLUCIÓ de 18 d'octubre de 2010, de la Direcció General de Recursos Humans de l'Agència Valenciana de Salut, per la qual cita a comparéixer en la via jurisdiccional les persones interessades en el procediment abreviat número 152/2010. [2010/11221]  
El Jutjat Contenciós Administratiu núm. 7 de València ha reclamat a esta unitat administrativa l'expedient referit al procediment següent:  
Referència del tribunal: procediment abreviat número 152/2010.  
Recurrent: Ana María Santos Herrero.  
Persones interessades: persones els drets o interessos legítims de les quals poden quedar afectats per l'estimació de les pretensions del demandant.   
Descripció: recurs contenciós administratiu interposat contra la Resolució de 21 d'octubre de 2009, del director general de Recursos Humans (DOCV núm. 6136, de 03.11.2009), per la qual es modifica l'annex de la Resolució de 17 d'agost de 2009, de la Direcció General de Recursos Humans, per la qual es convoca concurs de trasllats per a cobrir algunes places d'infermer/a d'institucions sanitàries dependents de l'Agència Valenciana de Salut (DOCV núm. 6102, de 15.09.2009).  
D'acord amb el que preveu l'article 49 de la Llei 29/1998, de 13 de juliol, de la Jurisdicció Contenciosa Administrativa, se cita les persones interessades en el procediment descrit a fi que puguen comparéixer en les actuacions i personar-se en la via jurisdiccional en el termini de nou dies. No obstant, es fa constar que la Generalitat Valenciana, representada pels lletrats de l'Advocacia General, compareix en el recurs en defensa del manteniment de l'acte recorregut.  
València, 18 d'octubre de 2010.- El director general de Recursos Humans: José Cano Pascual.
Diari Oficial de la Generalitat Valenciana


Sumari del DOGV 6249, del 20-04-2010 (2010/4012)

Informació pública del Pla Acústic Municipal.
---------------------------------------------

### Dades del document

Número de DOGV
:   6249

Data del DOGV
:   20-04-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/4012


Organisme emissor
:   Ajuntament de Vila-real

Tipus de document
:   Anunci

Informació pública del Pla Acústic Municipal. [2010/4012]  
De conformitat amb la Resolució d'aquesta Alcaldia de data 7 d'abril de 2010 i l'article 24 de la Llei 7/2002, de 3 de desembre, de la Generalitat Valenciana, de Protecció de la Contaminació Acústica, se sotmet a informació pública el pla acústic municipal, redactat per Ingestec, per un període d'un mes comptador des de la data de publicació de l'anunci corresponent en el Diari Oficial de la Comunitat Valenciana; durant aquest termini es podrà consultar en l'Oficina de Gestió Urbanística d'aquest Ajuntament i es podran presentar les reclamacions que es consideren convenients.   
Vila-real, 8 d'abril de 2010.- L'alcalde: Ignasi Clausell Martín.
Diari Oficial de la Generalitat Valenciana


Sumari del DOGV 6219, del 04-03-2010 (2010/2454)

Informació pública de la sol·licitud d'autorització de pròrroga de vigència de la concessió minera Villar, al terme municipal de Segorbe. Expedient número MIEXCD/2008/1/12.
----------------------------------------------------------------------------------------------------------------------------------------------------------------------------

### Dades del document

Número de DOGV
:   6219

Data del DOGV
:   04-03-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/2454


Data del document
:   10-12-2009

Organisme emissor
:   Conselleria d'Indústria, Comerç i Innovació

Tipus de document
:   Anunci

Informació pública de la sol·licitud d'autorització de pròrroga de vigència de la concessió minera Villar, al terme municipal de Segorbe. Expedient número MIEXCD/2008/1/12. [2010/2454]  
Saint Gobain Placo Ibérica, SA, ha sol·licitat autorització de pròrroga de vigència de la concessió minera Villar núm. 2.273, situada al terme municipal de Segorbe (Castelló). Expedient: MIEXCD/2008/1/12.  
Cosa que es fa pública per complir el que s'ha establit en l'article 20 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental (DOGV núm. 1.412 de 30.10.1990), a fi que les persones que es consideren afectades d'alguna manera per l'activitat de què es tracta hi puguen formular per escrit, durant el termini de 30 dies a partir de l'endemà de la present publicació, les observacions pertinents al Servei Territorial d'Indústria i Innovació de Castelló, c/ Cavallers, núm. 8, de dilluns a divendres, de 9.00 a 14.00 hores.  
Castelló de la Plana, 10 de desembre de 2009.- El cap del Servei Territorial d'Indústria i Innovació: Ramón Debón Gómez.
Diari Oficial de la Generalitat Valenciana


Sumari del DOGV 6370, del 06-10-2010 (2010/10000)

Adjudicació definitiva número 325/2010. Subministrament per arrendament amb opció de compra i manteniment d'una sala de radiologia vascular i intervencionista, per al Departament de Salut d'Alacant-hospital General.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6370

Data del DOGV
:   06-10-2010

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2010/10794


Data del document
:   30-09-2010

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte de subministraments

Adjudicació definitiva número 325/2010. Subministrament per arrendament amb opció de compra i manteniment d'una sala de radiologia vascular i intervencionista, per al Departament de Salut d'Alacant-hospital General. [2010/10968]  
1. Entitat adjudicadora  
a) Organisme: Generalitat Valenciana. Agència Valenciana de Salut.  
b) Dependència que tramita l'expedient: Departament de Salut d'Alacant - Hospital General. Carrer pintor Baeza, 12, 03179 - Alacant. Telèfon 974 195 490, fax 231 832 178.  
c) Número d'expedient: 325/2010.  
2. Objecte del contracte  
a) Tipus de contracte: contracte de subministrament  
b) Descripció de l'objecte: subministrament per arrendament amb opció de compra i manteniment d'una sala de radiologia vascular i intervencionista, per al Departament de Salut d'Alacant-Hospital General.  
c) Lots: -  
d) Butlletí o diari oficial i data de publicació de l'anunci de licitació: Diari Oficial de la Comunitat Valenciana núm. 6290 de 16 de juny de 2010.  
3. Tramitació, procediment i forma d'adjudicació  
a) Tramitació: urgent.  
b) Procediment: obert.  
c) Forma: diversos criteris d'adjudicació.  
4. Pressupost base de licitació  
Import total: quatre-cents vint-i-nou mil tres-cents dotze euros (429.312,00 €) IVA exclòs; quatre-cents noranta-vuit mil un euros amb noranta-dos cèntims (498.001,92 €) IVA inclòs.  
5. Adjudicació definitiva  
a) Data: 1 de setembre de 2010.  
b) Contractista: Siemens, SA.  
c) Nacionalitat: espanyola.  
d) Import d'adjudicació: quatre-cents vint-i-nou mil tres-cents dotze euros (429.312,00 €) IVA exclòs; quatre-cents noranta-vuit mil un euros amb noranta-dos cèntims (498.001,92 €) IVA inclòs.  
València, 30 de setembre de 2010.- El director general de Recursos Econòmics (Decret 25/2005, de 4 de febrer, DOGV núm. 4941): Eloy Jiménez Cantos.
Diari Oficial de la Generalitat Valenciana


Sumari del DOGV 6396, del 12-11-2010 (2010/12208)

RESOLUCIÓ de 5 de novembre de 2010, de la Universitat de València, per la qual nomena Luis Ramón Domingo Asensi catedràtic d'universitat, de l'àrea de coneixement Química Orgànica.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   6396

Data del DOGV
:   12-11-2010

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2010/12958


Data del document
:   05-11-2010

Organisme emissor
:   Universitat de València

Tipus de document
:   Resolució

Descriptors 

:   * funcionari

RESOLUCIÓ de 5 de novembre de 2010, de la Universitat de València, per la qual nomena Luis Ramón Domingo Asensi catedràtic d'universitat, de l'àrea de coneixement Química Orgànica. [2010/12107]  
D'acord amb la proposta formulada per la comissió encarregada de jutjar el concurs d'accés convocat per la Resolució de la Universitat de València de data 22 de juny de 2010 (BOE 2 de juliol de 2010), per a la provisió de la plaça número 5961 de catedràtic d'universitat (concurs núm. 50/2010), i una vegada que el concursant proposat ha acreditat que posseeix tots els requisits establerts a la base novena de la convocatòria, aquest Rectorat, fent ús de les atribucions que li confereix l'article 65 de la Llei Orgànica 6/2001, de 21 de desembre, d'Universitats (BOE 24 de desembre), i altres disposicions que la despleguen, resol:  
Nomenar Luis Ramón Domingo Asensi catedràtic d'universitat, de l'àrea de coneixement Química Orgànica, adscrita al Departament Química Orgànica.  
Contra la present resolució que esgota la via administrativa, es podrà interposar recurs potestatiu de reposició davant del rector de la Universitat de València, en el termini d'un mes des de la seua publicació en el Butlletí Oficial de l'Estat, o interposar recurs contenciós administratiu davant del Jutjat Contenciós Administratiu de València, en el termini de dos mesos des de la seua publicació en el Butlletí Oficial de l'Estat.  
València, 5 de novembre de 2010.- El rector: Esteban Jesús Morcillo Sánchez.
Diari Oficial de la Generalitat Valenciana


Sumari del DOGV 6185, del 15-01-2010 (2010/230)

CORRECCIÓ d'errades de la Resolució de 14 de desembre de 2009, de la Universitat de València, per la qual es convoca concurs per a la provisió de places de funcionaris docents universitaris.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6185

Data del DOGV
:   15-01-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/230


Data del document
:   12-01-2010

Organisme emissor
:   Universitat de València

Tipus de document
:   Correcció d'errades

Anàlisi jurídica

 Descriptors 

:   * concurs administratiu

CORRECCIÓ d'errades de la Resolució de 14 de desembre de 2009, de la Universitat de València, per la qual es convoca concurs per a la provisió de places de funcionaris docents universitaris. [2010/230]  
Advertida errada en l'Annex I de la Resolució de 14 de desembre de 2009, inserida en el Diari Oficial de la Comunitat Valenciana, número 6178, de 5 de enero de 2010, es transcriu oportunamente la següent rectificació:  
En la pàgina 108, còdi de plaça 151/2009, número de plaça 5900, de Catedràtic d'Universitat, on diu:  
"Comissió Suplent:  
Secretari: Mª Desamparados Salvador Carreño, C.U., Universitat Politècnica de València"  
Ha de dir:  
"Comissió Suplent:  
Secretari: Mª Desamparados Salvador Carreño, C.U., Universitat de València"  
València, 12 de gener de 2010.- El rector: Francisco Tomás Vert.
Diari Oficial de la Generalitat Valenciana


Sumari del DOGV 6381, del 21-10-2010 (2010/11172)

Extracte de les bases específiques per a la provisió en propietat, mitjançant concurs oposició lliure, de set places d'administratiu d'administració general, vacants en la plantilla de funcionaris.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6381

Data del DOGV
:   21-10-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/11404


Data del document
:   30-09-2010

Organisme emissor
:   Ajuntament de Castelló de la Plana

Tipus de document
:   Extracte

Anàlisi jurídica

 Descriptors 

:   * Castelló de la Plana
    * concurs administratiu

Extracte de les bases específiques per a la provisió en propietat, mitjançant concurs oposició lliure, de set places d'administratiu d'administració general, vacants en la plantilla de funcionaris. [2010/11214]  
En el Butlletí Oficial de la Província de Castelló núm. 114, de data 23 de setembre de 2010, s'han publicat íntegres les bases específiques per a la provisió en propietat, mitjançant concurs oposició lliure, de set places d'administratiu d'administració general, vacants en la plantilla de funcionaris de l'Ajuntament de Castelló de la Plana, en execució del procés de consolidació d'ocupació temporal.  
El que es fa públic per a general coneixement.  
Castelló de la Plana, 30 de setembre de 2010.- El cinqué tinent d'alcalde delegat d'Àrea de Govern: Juan José Pérez Macián.
Diari Oficial de la Generalitat Valenciana


Sumari del DOGV 6425, del 27-12-2010 (2010/13341)

Resolució d'1 de desembre de 2010, del director general de Farmàcia i Productes Sanitaris, per la qual ordena l'enviament al Tribunal Superior de Justícia de la Comunitat Valenciana de l'expedient administratiu objecte del procediment ordinari número 5/000603/1124-MHU.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6425

Data del DOGV
:   27-12-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/13164


Organisme emissor
:   Conselleria de Sanitat

Tipus de document
:   Resolució

Resolució d'1 de desembre de 2010, del director general de Farmàcia i Productes Sanitaris, per la qual ordena l'enviament al Tribunal Superior de Justícia de la Comunitat Valenciana de l'expedient administratiu objecte del procediment ordinari número 5/000603/4441-ZQN. [2010/13197]  
L'Associació de Residències Lares Comunitat Valenciana ha interposat un recurs contenciós administratiu contra el Decret de 4 de juny de 2010, del Consell de la Generalitat Valenciana, regulador de les activitats d'ordenació, control i assistència farmacèutica en els centres sociosanitaris i en l'atenció domiciliària, i contra la Resolució de 5 de juliol de 2010, del director gerent de l'Agència Valenciana de Salut, per mitjà de la qual dicta instruccions per a l'execució del decret.  
La Secció Cinquena de la Sala Contenciosa Administrativa del Tribunal Superior de Justícia de la Comunitat Valenciana ha sol·licitat que se li envie l'expedient d'este recurs, que és el procediment ordinari número 5/000603/3136-CTB.  
Per tant, resolc enviar l'expedient administratiu objecte del recurs, complet i foliat, per mitjà d'una còpia autentificada, acompanyat d'un índex dels documents que conté, a la Secció Cinquena de la Sala Contenciosa Administrativa del Tribunal Superior de Justícia de la Comunitat Valenciana.  
També s'ha notificat esta resolució a totes les persones que apareixen interessades en l'expedient, per a citar-les en el procediment com a codemandades, en el termini de nou dies, en els termes que preveu l'article 49.1 de la Llei 29/1998, de 13 de juliol, reguladora de la Jurisdicció Contenciosa Administrativa. Se'ls ha fet saber que, si ho fan més tard, se'ls considerarà part per als procediments no conclosos i que, si no s'hi personen, els tràmits del procediment continuaran i no se'ls farà de cap manera cap notificació de cap classe.  
València, 1 de desembre de 2010.- El director general de Farmàcia i Productes Sanitaris: José E. Clérigues Belloch.
Diari Oficial de la Generalitat Valenciana


Sumari del DOGV 6189, del 21-01-2010 (2009/15751)

Notificació a Tamara García Heredia. Expedient número 539/07.
-------------------------------------------------------------

### Dades del document

Número de DOGV
:   6189

Data del DOGV
:   21-01-2010

Secció del DOGV
:   V. ANUNCIS - C) ALTRES ASSUMPTES

Número del document
:   2009/15537


Data del document
:   27-11-2009

Organisme emissor
:   Conselleria de Benestar Social

Tipus de document
:   Edicte

Notificació a Tamara García Heredia. Expedient número 539/07. [2009/15405]  
Per no haver-se pogut practicar la notificació personal a la interessada de l'acte administratiu que a continuació es relaciona, es procedix a la publicació d'un extracte seu en el Diari Oficial de la Comunitat Valenciana, d'acord amb l'art. 59.5 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, modificat per la Llei 4/1999, en relació amb l'art. 61 del mateix text legal.  
Perquè la interessada puga tindre coneixement íntegre de l'acte i quede constància de tal coneixement, podrà comparéixer en el termini de 10 dies des de la publicació d'este anunci en el DOCV, en la seu de la Direcció Territorial de la Conselleria de Benestar Social de Castelló, Secció de Menors, avinguda Germans Bou, número 81, de 9 a 14 hores.  
Expedient número: 539/07  
Persona interessada: Tamara García Heredia  
Últim domicili conegut: Almassora  
Resolució de la Direcció Territorial de Benestar Social de Castelló, de data 25 de novembre de 2009, en la qual s'adopta l'acord següent: pròrroga de l'acolliment familiar simple de la menor C.M.G. amb els seus avis paterns José Morales Carrasco i Felipa García Guerrero, per un període de sis mesos.  
Cal advertir que en la seua contra, d'acord amb el que disposa l'article 780.1 de la Llei d'Enjudiciament Civil, la interessada podrà formular-hi oposició davant dels tribunals civils sense necessitat de reclamació prèvia en via administrativa, en el termini de tres mesos des de la seua notificació, si es tracta d'una resolució de declaració de desemparament, i de dos mesos si es tracta de qualsevol altra resolució administrativa dictada en matèria de protecció de menors.  
Castelló, 27 de novembre de 2009.- El director territorial de Benestar Social: Vicente Tejedo Tormo.
Diari Oficial de la Generalitat Valenciana


Sumari del DOGV 6321, del 29-07-2010 (2010/7947)

Oferta d'ocupació pública de l'any 2010.
----------------------------------------

### Dades del document

Número de DOGV
:   6321

Data del DOGV
:   29-07-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/7947


Data del document
:   01-07-2010

Organisme emissor
:   Ajuntament de Beneixida

Tipus de document
:   Anunci

Descriptors 

:   * Beneixida
    * concurs administratiu

Oferta d'ocupació pública de l'any 2010. [2010/7947]  
Personal funcionari  
  
Personal laboral  
  
\* \* \* \* \* \* \* \* \* \* \* \* \*  
Personal funcionario  
  
   
Personal laboral  
  
   
Per la Resolució d'Alcaldia número 133/2010, de data 30 de juny, es va aprovar l'oferta d'ocupació corresponent a les places que a continuació s'assenyalen per a l'any 2010, en compliment de l'article 91 de la Llei 7/1985, de 2 d'abril, de la Llei Reguladora de les Bases de Règim Local, i l'article 70 de la Llei 7/2007, de 12 d'abril, de l'Estatut Bàsic de l'Empleat Públic:  
Beneixida, 1 de juliol de 2010.- L'alcaldessa: Eva Roig Tortosa.